Návrh

Vláda Slovenskej republiky

v y d á v a
podľa § 10 ods. 1 a § 10a ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov ( ďalej len "zákon")
r o z h o d n u t i e  č.  
o privatizácii príspevkovej organizácie

Obchodné meno:	VÚZ-Výskumný ústav zváračský

Sídlo podniku:	Račianska 71, 
	832 59 Bratislava 3
IČO:	002437 

Na realizáciu sa určuje privatizačný projekt vedený v evidencii Ministerstva pre správu a privatizáciu národného majetku Slovenskej republiky pod číslom 2252 (ďalej len "určený privatizačný projekt").
Rozhodnutie sa týka majetku príspevkovej organizácie VÚZ-Výskumný ústav zváračský, Račianska 71, 832 59 Bratislava 3 vymedzeného výstupným formulárom F.1(A)/1 určeného privatizačného projektu.

1.	Spôsob privatizácie:
	Priamy predaj. 

2.	Účtovná hodnota majetku príspevkovej organizácie k 31.12.2001:
	377 815 tis. Sk
	(slovom: tristosedemdesiatsedemmiliónovosemstopätnásťtisíc slovenských korún).

3.	Spôsob výberu kupujúceho:	
	Kupujúci bol vybraný Ministerstvom pre správu a privatizáciu národného majetku Slovenskej republiky vo výberovom konaní.

4. Kupujúci :   
Obchodné meno:	Priemyselný inštitút SR
Sídlo podniku:	Drieňová 24, 826 03 Bratislava
Registračné číslo:	OVVS/295/3/2002-TSK

5. Kúpna cena : 20 000 000,- Sk
(slovom: dvadsaťmiliónov slovenských korún) 

6. Platobné podmienky a ich zabezpečenie:
Kúpnu cenu vo výške 20 000 000,- Sk zaplatí kupujúci v jednej splátke na účet predávajúceho do 30 dní od uzatvorenia zmluvy o predaji organizácie. 
Úhrada kúpnej ceny je zabezpečená potvrdením o vinkulovaní peňažných prostriedkov na účte, ktoré vystavila Československá obchodní banka, a.s. dňa 13.08.2002. V tomto doklade Československá obchodní banka, a.s. potvrdzuje, že vinkuluje na účte                02-73086660 finančné  prostriedky vo výške 20 000 000,- Sk pre Priemyselný inštitút SR v prospech Fondu národného majetku SR za účelom privatizácie príspevkovej organizácie VÚZ-Výskumný ústav zváračský so sídlom v Bratislave.

7. Ďalšie podmienky predaja:
7.1. Fond národného majetku SR v zmluve o predaji organizácie zaviaže kupujúceho:
a)	zachovať predmet činnosti privatizovaného subjektu, t.j. základný a aplikovaný výskum a vývoj technológií zvárania a oblastí s nimi súvisiacimi najmenej po dobu 10 rokov, s možnosťou odstúpenia od zmluvy v prípade nedodržania tejto podmienky,
b)	investovaťv priebehu piatich rokov od uzatvorenia zmluvy o predaji organizácie do privatizovaného majetku čiastku vo výške 100 000 000,- Sk,
c)	zvýšiť do roku 2008 počet zamestnancov o 60 nových pracovných miest.
7.2 Fond národného majetku SR zabezpečí zriadenie vecného bremena tak, aby nadobúdateľ majetku príspevkovej organizácie VÚZ - Výskumný ústav zváračský so sídlom v Bratislave umožnil užívanie prístupovej komunikácie na parcele č.12100/122 v katastrálnom území Bratislava-Nové Mesto pre nadobúdateľa majetku Výskumného ústavu hutníckej keramiky, š.p. so sídlom v Bratislave.
7.3. Fond národného majetku Slovenskej republiky v zmluve upraví právo na odstúpenie od zmluvy v prípade, že kupujúci nesplní záväzky a povinnosti vyplývajúce zo zmluvy.

P o u č e n i e:
Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:	Fond národného majetku Slovenskej republiky
	Ministerstvo hospodárstva Slovenskej republiky
	Ministerstvo pre správu a privatizáciu národného majetku Slovenskej republiky
	Úrad vlády Slovenskej republiky

za správnosť:  Ing. Mária Machová, CSc.
	ministerka pre správu a privatizáciu
	národného majetku Slovenskej republiky

                                                                    ....................................................
	           (podpis a pečiatka)